Greint hefur verið frá því að til standi að láta þingið taka ákvörðun um þjóðaratkvæðagreiðsluna og að það verði sett í stjórnarsáttmála að væntanlegir ríkisstjórnarflokkar gengju óbundnir til þeirrar ákvörðunar . Auglýsing Gunnlaugur Snær segir að ef þessar fréttir skyldu vera réttar hafi það í för með sér vandamál , ekki bara fyrir Sjálfstæðisflokkinn heldur líka mögulegt ríkisstjórnarsamstarf . Það hafi verið ályktað skýrt um málið á landsfundi Sjálfstæðisflokksins að hann myndi eingöngu krefjast þjóðaratkvæðagreiðslu ef það ætti að sækja um aðild að nýju . „ Sjálfstæðisflokkurinn ætlaði ekki að hafa frumkvæði að því að sækja um að nýju því hann er andsnúinn því að ganga í Evrópusambandið . Þetta er ákveðin mótsögn ef slík atkvæðagreiðsla ætti sér stað . Segjum sem svo að það yrði kosið snemma á kjörtímabilinu eða á því miðju ; ætlar forysta Sjálfstæðisflokksins út í kosningabaráttu gegn því að þetta verði samþykkt á meðan forystumenn annarra ríkisstjórnarflokka væru hugsanlega að berjast með ályktuninni ? “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .